Case ID: 1211114
Sentence 0: Bakı şəhəri Nəsimi Rayon Məhkəməsinin xx xxxxxx 2019-cu il tarixli qətnaməsi ilə iddia tələbləri qismən təmin edilmiş, Bakı şəhəri, Nəsimi rayonu, Novruzov Qardaşları 170 ünvanında Cavabdeh tərəfindən inşa edilmiş 2-ci mərtəbənin onun vəsaiti hesabına sökülərək əvvəlki vəziyyətinə qaytarılması, dövlət rüsumuna görə ödənilmiş 10 manatın Cavabdeh alınaraq İddiaçı verilməsi, iddianın digər hissədə təmin edilməməsi qət olunmuşdur.Qətnamədən cavabdeh apellyasiya şikayəti verərək onun ləğv olunmasını və iddianın rədd edilməsi barədə yeni qətnamə çıxarılmasını xahiş etmiş, şikayətini birinci instansiya məhkəməsinin maddi və prosessual hüquq normalarını pozması, sübutlara düzgün hüquqi qiymət verməməsi, yalnız iddiaçının əsassız uydurmalarına istinad etməsi, inşa etdiyi tikilinin tikinti normalarına uyğun olmaqla iddiaçının heç bir mənafeyini pozmadığı, tikili ilə iddiaçının divarı arasında kifayət qədər geniş ərazi boşluğunun olduğu arqumentləri ilə əsaslandırmışdır.